ICloud

iCloud, Apple ընկերության վճարովի ինտերնետ ծառայություն push-տեխնոլոգիաների աջակցությամբ։ Ծառայությունը ստեղծվել է որպես MobileMe առցանց պահեստի փոխնորդ։ Առաջին անգամ ներկայացվել է 2011 թվականի հունիսի 6-ին՝ iOS 5-ի հետ միասին բետա-թեստավորումների ռեժիմում մշակողների համար։ Օգտատերերի համար ծառայությունը հասանելի է դարձել 2011 թվականի հոկտեմբերի 12-ին։

WWDC 2014-ում, որպես iCloud-ի բաղկացուցիչներից մեկը, ներկայացվել է ավելի ավանդական iCloud Drive-ը։

iCloud-ը աշխատում է Microsoft Azure-ի և Amazon Web Services-ի ծառայությունների հետ։

Տարրեր 
iCloud ծառայության կազմի մեջ մտնում են հետևյալ տարրերը՝
 Apple Mail
 Կոնտակտներ
 Օրացույց
 iCloud Drive
 Գտնել iPhone
 Նշումներ
 Հիշեցումներ
 Pages
 Numbers
 Keynote
 Լուսանկար

Ծառայության մասին 
iCloud ծառայությունը ներկայացնում է ամպային տվյալների պահպանման իրացումը, որտեղ կարելի է մուտք գործել iOS օպերացիոն համակարգով (սկսած 5.0 տարբերակից), OS (Lion տարբերակից) կամ Windows (Vista տարբերակից) օգտատիրոջ սարքից համացանցի միջոցով՝ օգտագործելով Apple ID-ն, որն առկա է iTunes Store-ի յուրաքանչյուր գնորդի մոտ։ iCloud-ը նաև հնարավորություն է տալիս օգտատերերին օգտվել ամպային ծառայություններից։ Օգտատերերից յուրաքանչյուրին անվճար տրամադրվում է 5 ԳԲ-անոց սկավառակային տարածություն` էլեկտրոնային փոստերի, փաստաթղթերի և պահուստային կրկնօրինակների պահպանման համար։

Ծառայությունը նաև հնարավորություն է տալիս ավտոմատ համաժամացուցել iTunes նվագարկչի հետ։ Այն թույլ է տալիս iCloud-ի միջոցով պահպանել երաժշտությունը, գրքերն ու հավելվածները։ Երաժշտական ստեղծագործությունները սկանավորվում են օգտագործողի սարքերի մեդիատեկում և iTunes Store-ի խանութից հայտնաբերված 18 միլիոն թրեքներից կազմված պատահականությամբ iTunes Match ծառայության միջոցով տեղափոխվում նրա հաշիվ։ iTunes Match-ի օգտագործումն արժե տարեկան $ 24.99: 2012 թվականի դեկտեմբերի 4-ից iTunes Store-ը Ռուսաստանում (և աշխարհի այլ 52 երկրներում) գործարկելու կապակցությամբ iTunes Match ծառայությունը հասանելի է նաև ռուս օգտատերերին։ Տարեկան բաժանորդագրությունն արժե 799 ռուբլի։

App Store-ը և iBookstore-ը թույլ են տալիս ձեռք բերված ծրագրերը և գրքերը ներբեռնել օգտատիրոջ բոլոր սարքերում՝ չսահմանափակվելով այն բանով, որով կատարվել են գնումները։ Apple-ը հավելել է, որ հնարավորություն ունի դիտել գնումների պատմությունը և այնտեղից ներբեռնել ցանկացած ծրագիր կամ գիրք օգտատիրոջ՝ Apple iOS օպերացիոն համակարգով աշխատող ցանկացած սարքում։

Փոստ 
iCloud-ը հնարավորություն է տալիս էլեկտրոնային փոստով նամակներ փոխանակել։ Գործարկումից ի վեր օգտատերերին @me.com փոստային հասցեներ են տրամադրվել (այդ նույն դոմենն օգտագործվել է MobileMe-ի համար 2008 թվականից)։ 2012 թվականի սեպտեմբերի 19-ից iCloud-ը տրամադրում է @icloud.com հասցեն։ iCloud-ում գրանցված օգտվողները այս ամսաթվից առաջ (ինչպես նաև MobileMe-ի նախկին բաժանորդները) կարող են օգտագործել երկու հասցեները։ .Mac օգտատերերը, որոնք անցել են MobileMe-ին, իսկ հետագայում՝ iCloud-ին, կարող են օգտագործել բոլոր երեք հասցեները՝ .mac.com, @me.com և @icloud.com։

OS X-ի  և iOS-ի համար Apple-ի հավելվածներից բացի օգտվողները կարող են մուտք գործել վեբ դիտարկիչի միջոցով, ինչպես նաև IMAP-ի և SMTP-ի ստանդարտ արձանագրություններով (օրինակ, Microsoft Outlook-ում)։

Գտնել իմ ընկերներին 
«Գտնել իմ ընկերներին» (Find My Friends) հավելվածը iCloud-ի մի մասն է և թույլ է տալիս գտնել օգտատիրոջ ընկերների, բարեկամների և գործընկերների գտնվելու վայրը։ Քարտեզի վրա միաժամանակ ցուցադրվում է նրա և տվյալ պահին առցանց ընկերների գտնվելու վայրը։ Հավելվածի միջոցով «լրտեսման» համար անհրաժեշտ է հաստատել հայտնաբերման հնարավորության մասին հարցումը։ Ընկերներն ավելացվում են հրավերի միջոցով, որը գալիս է փոստին, ինչպես նաև երևում է ծրագրի հատուկ ներդիրում։

Գտնել iPhone-ը 
«Գտնել iPhone, iPad, iPod touch կամ Mac» (Find My iPhone, iPad, iPod touch or Mac) հավելվածը թույլ է տալիս գտնել iOS կամ Mac OS-ով աշխատող ցանկացած սարք, արգելափակել այն կամ հեռացնել բոլոր տվյալները հեռակա կարգով։ Հայտնաբերելու համար պետք է սարքի մեջ ակտիվացնել այդ հնարավորությունը՝ մուտքագրելով մուտքաբառը և գաղտնաբառը iCloud հաշվառումին։ Առանց գաղտնաբառը մուտքագրելու անհնար է անջատել գործառույթը, ուստի այն կարող է ծառայել որպես գողությունից պաշտպանվելու միջոց։ Աշխատելու համար անհրաժեշտ է ինտերնետ կապ։

Քննադատություն 
2020 թվականի հունվարին ռուս գործարար Պավել Դուրովը Apple կազմակերպության կողմից օգտատերերի տվյալների անցողիկ կոդավորման ծրագրերից հրաժարվելու պատճառով  iCloud ծառայությունն անվանել է «լրտեսման գործիք»՝ հավելելով, որ «հավելվածները, որոնք օգտագործվում են անձնական հաղորդագրությունները պահելու համար, նույնպես խնդիր են հանդիսանում»։

Ծանոթագրություններ

Արտաքին հղումներ 
 iCloud-ը Apple-ի պաշտոնական կայքում
 Տեղեկանք iCloud-ի վերաբերյալ
 Apple-ի ծառայությունների կարգավիճակը

Էփլ
IOS-ի ծրագրային ապահովում